বেনাপোল, ৯ জুলাই (শীর্ষ নিউজ ডটকম): যশোরের বেনাপোল চেকপোস্টে কোলকাতাগামী শ্যামলি পরিবহনের একটি বাসে তল্লাশি চালিয়ে ১৭৮ বোতল ফেনসিডিলসহ বাস চালক আমজাদ শেখকে আটক করা হয়েছে। আজ শনিবার বিকেলে বিজিবি সদস্যরা অভিযান চালিয়ে তাকে আটক করে।  বেনাপোল আইসিপি বিজিবি ক্যাম্প ইনচার্জ জামাল হোসেন বলেন, ঢাকা-কোলকাতাগামী শ্যামলী পরিবহনের একটি বাসে ফেনসিডিল পাচার হয়ে দেশে আসছে এমন সংবাদ পেয়ে ঢাকাগামী শ্যামলী পরিবহনের (ঢাকা- মেট্টো-ব-১৪-১০৫৫) একটি বাসে অভিযান চালিয়ে চালকের সিটের নিচে লুকানো অবস্থায় ১৭৮ বোতল ফেনসিডিলসহ চালক আমজাদ শেখকে আটক করা হয়। আমজাদ শেখ পাবনা জেলার বেড়া গ্রামের আরশাফ শেখের পুত্র। এ ব্যাপারে মাদকদ্রব্য নিয়ন্ত্রণ বিশেষ ক্ষমতা আইনে মামলা হয়েছে বলে তিনি জানান।  (শীর্ষ নিউজ ডটকম/প্রতিনিধি/এমআর/শাসি/২০.১৪ ঘ.)